Montage af betonelementer og letbetonelementer

**Branchevejledningen beskriver regler og god praksis i projekterings- og planlægningsfasen samt giver en række konkrete anvisninger på, hvordan udførelsesfasen kan ske sikkerhedsmæssigt forsvarligt.**

Vejledningen henvender sig til samtlige aktører i forbindelse med projektering, planlægning og udførelse af montage af betonelementer og letbetonelementer.

Vejledningen erstatter ikke lovmæssige forpligtelser som udarbejdelse af leverandørbrugsanvisninger og instruktion af medarbejdere, men bør anvendes som grundlag herfor.

Vejledningen er derfor relevant for både bygherre, projekterende, leverandører, montører, formænd og de personer, der har ansvaret for montagearbejdet.

De metoder og regler, der er anført i branchevejledningen, gælder specifikt for montage af beton- og letbetonelementer og kan derfor ikke umiddelbart overføres til andre brancher.

Branchevejledningen er en revision af tidligere udgaver og er den 4. udgave i rækken. Revisionen har dels haft til formål at imødegå den ændrede arbejdsmiljølovgivning, bl.a. omkring arbejde i højden og bygherrens ansvar og pligter, dels at forsøge at præcisere vigtigheden af en synlig ansvarsfordeling på baggrund af branchens erfaringer.

*Betonelementforeningen har i samarbejde med Forskallingsgruppen udarbejdet nye anbefalinger for afstivning med "blådrenge" og brug af inserts -* [læs her](https://www.bfa-ba.dk/media/2263759/Montering-af-betonelementer-dansk-byggeri.pdf)*.*

[Hent digitalt materiale (gratis)  
- åbnes i nyt vindue](https://www.bfa-ba.dk/media/3613105/montage-af-betonelementer-print.pdf)